ร้านคอนเซ็ปท์ความทันสมัย ดีไซน์ ไอเดียดีๆ ขนมหวานน่าทาน กับพื้นที่แห่งนี้ของ S&P ที่เป็นศูนย์รวมของการผลิตขนมใหม่ การสาธิต workshop ต่างๆ และร้านอาหาร ขนม เครื่องดื่มดีๆ ให้พื้นที่นี้เป็นแหล่งรวมของพลพรรครักการกิน 
อาหารของที่นี่แตกต่างกับร้านปรกติ เพราะมีเมนูใหม่ๆ น่าสนใจ ใส่ไอเดียมาให้ลองทานกัน เมนูดั้งเดิมบางเมนูก็ยังมีอยู่ แต่ที่น่าสนใจคือเครื่องดื่มต่างๆ ที่น่าจะช่วยเพิ่มความสดชื่นให้มากทีเดียว วันนี้เลยขอเริ่มต้นด้วย "Shocking Pink Smoothie" 120บาท มีส่วนผสมของแก้วมังกร สตอเบอรี่ โยเกิร์ตและน้ำผึ้ง สีชอล์กกิ้งพิ้ง.  ดึงดูดให้ทานมากเลยทีเดียว ทานแล้วสดชื่นมากสำหรับแก้วนี้
ถัดมาเป็นเมนูอาหารที่มีเฉพาะที่นี่ "Zucchini Noodle with Bolognese Sauce " 240 บาท นำผักมาหั่นเป็นเส้นแบบสปาเกตตี้ทานกับซอสเข้มข้นของซอสเนื้อ เนื่องจากนำผักมาทำเป็นเส้นทำให้มีน้ำผักค่อนข้างเยอะไปหน่อย จนทำให้ความเข้มข้นจางลง อีกจานเป็นเมนูสลัดแต่รสจัดจ้านแบบไทยๆ กับ "ยำสลัดขาหมูกรอบ" 260 บาท ขาหมูทอดแห้งๆ พร้อมผักและซอสซีฟู้ดแบบไทยๆ รสจัด          กรอบๆของหมูกำลังดี
ปิดท้ายด้วยของว่างที่เป็นเมนูดั้งเดิมคือ "ขนมจีบทอด " เอาเมนูขายดีมาเพิ่มสีสันด้วยการทอดเข้าไป               ทานตอนร้อนๆก็รสชาติกำลังดี หากอยากได้บรรยากาศ.   แนะนำว่าให้มาตอนกลางวันน่าจะดีกว่าตอนเย็นเพราะตอนเย็นแสงจะไม่ค่อยสวยและบรรยากาศดูครึ้มสักหน่อย

ที่นั่ง : มากกว่า 10 โต๊ะ
ที่จอดรถ: ตึกอิตัลไทย